Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 517

8. évf. KÖRNYEZETISMERET 1– 4. évfolyam A NAT „Ember és természet” mûveltségterülete alapján Célok és feladatok A tantárgy célja, hogy felkeltse a tanulókban a környezetük élõ és élettelen világa iránti érdeklõdést. Bátorítson a természet és a lakóhelyi környezet önálló megismerésére, alkotóinak, jelenségeinek „felfedezésére”! Jól értelmezett, könnyen felidézhetõ, egyszerû kognitív mûveletek végzésére alkalmas képzeteket alakítson ki a közvetlenül vagy közvetve megismerhetõ természeti és ember által létesített környezetrõl! Javítsa a tanulóknak a környezetük állapota iránti érzékenységét, alapozza meg a környezet értékeit tisztelõ, azokat megóvni kész magatartásukat! Segítse õket tájékozódni természeti és társadalmi környezetükben, intse õket a veszélyhelyzetekkel kapcsolatos óvatosságra! E célok öt részcélra bonthatók, melyek elérésében segíteniük kell a gyerekeket. A környezetismereti tantárgy tanulása során a tanulók ismerkedjenek meg lakóhelyük, környezetük jellemzõ anyagaival, jelenségeivel, élõlényeivel, illetve azok változásával, valamint az emberek és környezetük kapcsolatával! Fedezzék fel a természet sokszínûségét, szépségét, és ébredjenek rá pótolhatatlan, értékes mivoltára. A tanítás – tanulás folyamatában elsõsorban a tanuló lakóhelyi, iskolai, települési környezete, majd hazánk értékeinek megismertetésére, megszerettetésére törekedjünk! Ezen keresztül segítsük olyan pozitív attitûd kialakulását, mely az élõ és élettelen környezet megóvására, védelmére ösztönöz, erõsíti a lakóhelyhez való kötõdést, s ezek a hazánkhoz és a nemzetünkhöz tartozás érzését megalapozzák. A tantárgy fontos feladata, hogy az elemi természettudományos mûveltség mindennapi életben való alkalmazásához szükséges képességeket folyamatosan és rendszeresen fejlessze. Az élõ és élettelen környezettel kapcsolatos fogalomalkotást mind személyes, mind közös, tevékeny tapasztalatszerzéssel készítse elõ! Az egyszerû megismerési, tanulási módszerek megtanításával, begyakorlásával, alkalmazásával keltse fel – a gondolkodás fejlettségéhez illeszkedõ mértékben – a természeti jelenségek, folyamatok ésszerû, tudományos magyarázata iránti igényt! Lakóhelyi környezetük megismerése során tanítsa meg a tanulókat egyre nagyobb önállósággal szabályosan, balesetmentesen közlekedni, elemi fokon tájékozódni a térben és az idõben! Kiemelt cél az óvatosságra intés, az élet- és környezetkímélõ, a veszélyhelyzetek megelõzését szolgáló magatartásformák kialakítása, s ezzel a személyes biztonság növelése. Nyújtson ismereteket az anyag különbözõ formáinak érzékelhetõ tulajdonságairól! Segítse észlelni, és elemi szinten értékelni azok mennyiségi és minõségi változásait! Fejlessze helyes egészségszokásaikat, alapozza meg önmaguk, valamint az élõ és élettelen környezetük iránti felelõsségérzetüket, segítse a környezeti harmónia létrejöttéhez és fenntartásához szükséges magatartásuk és életvitelük alakulását! A tanulók tudása legyen életközei, alkalmazható! Az elérendõ célok érdekében a következõ alapelveket követjük: tevékeny tanulás, mélyebb ismeretszerzés (elegendõ idõ, forrás), együttmûködés, kommunikáció, szülõk bevonása, fejlesztés megfelelõ idõben, közösségi kapcsolatok. Rácsodálkozni, megismerni, megszeretni, megvédeni (Rácsodálkozás – kíváncsiság – érdeklõdés – tudás) A természet és az élet lényege a fejlõdés, a dinamizmus, ezért a vele való összekapcsolódás természetes módon biztosítja az örök megújulást. Mindkettõ kultúránk, civilizációnk hordozója, ezért közvetlenül általuk, róluk, belõlük tanulhatjuk a legtöbbet. Az alkotó-teremtõ munka alapvetõ eszköz a személyiség fejlesztésében. A környezeti nevelés során fontos szempont: – a természetközelség; – az életközeliség; – a munkálkodás – alkotás – önkifejezés. A gyermek pszichikuma legyen a meghatározó, az õ érdeklõdése és szükségletei legyenek fontosak, és minden esetben hozzá igazodjanak az oktatási-nevelési módszerek! Segíteni kell a gyermek kutató-keresõ tapasztalatszerzését, spontán aktivitását, alkotó hajlamait. Adjunk szabad utat a gyermeki személyiség kibontakozásának, nyissuk ki az iskolák kapuit az élet felé! A természetközeli nevelés ma is korszerû, szükségszerû. Mai életünkben nem ugyanaz, mint 60-70 évvel ezelõtt volt. Eltávolodtak az emberek a természettõl. Vissza kell vezetni õket! Ha az elveszett természeti értékeket nem is tudjuk pótolni, a gyerekeket arra nevelhetjük, hogy ismerjék, szeressék, óvják a még meglévõ kincseinket. Alakítsuk ki bennük a pozitív érzelmi viszonyt a környezetükhöz, és a tiszteletet. Az érzelmek iskolázottsága éppolyan fontos, mint az értelemé! Ez a szemléletmód elvezethet a természet egymás megbecsüléséhez, és a mások munkájának elismeréséhez. Fejlesztési feladatok

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes